
    НАЦИОНАЛНА АСОЦИАЦИЯ НА ФИРМИ ЗА ТЪРГОВСКА СИГУРНОСТ И ОХРАНА

ПРОТОКОЛ
ОТ ОБЩОТО СЪБРАНИЕ НА НАФТСО И
ЧЕСТВАНЕ НА 20-ГОДИШНИНАТА ОТ СЪЗДАВАНЕТО НА НАФТСО
ЮБИЛЕЙНА СЕСИЯ „20 ГОДИНИ НАФТСО“
[bookmark: _Hlk103337068]11 май 2022 г., Дом 2 на резиденция “Бояна“ София

	Днес, 11.05.2022 г. (сряда), от 09:00 часа, в Дом 2, зала „Триадица“ на Резиденция „Бояна“ на адрес: гр. София 1618, кв. „Бояна“, ул. „Витошко лале“ № 16, на основание чл. 26 от ЗЮЛНЦ и чл. 15 от Устава на сдружение с нестопанска цел "НАЦИОНАЛНА АСОЦИАЦИЯ НА ФИРМИ ЗА ТЪРГОВСКА СИГУРНОСТ И ОХРАНА" се проведе Общо събрание свикано от Управителния съвет.
В Общото събрание от общо 47 члена с право на глас, взеха участие 31 члена. В работата на събранието участваше още главният секретар Радослав Христов.
Заседанието на Общото събрание се откри в 10:00 часа от Председателя на Управителния съвет (УС) г-н Александър Митев и се ръководи от него съгласно чл. 16, ал.2 от Устава на НАФТСО. 
Председателят на събранието констатира, че съгласно чл.16, ал.1 от Устава и ЗЮЛНЦ от всички 47 члена с право на глас присъстват 31 представители на членове на асоциацията, налице е кворум и провеждането на Общото събрание е законно.
Председателят г-н Александър Митев предложи за гласуване протоколът на заседанието да се води от главният секретар Радослав Христов, което предложение бе гласувано и прието единодушно с 31 гласа „ЗА“.
Заседанието на Общото събрание се проведе по предварително обявения в поканата изпратена до всички 47 члена с право на глас. Всички са получили по имейлите си и чрез Български пощи покани за Общото събрание и обратните разписки са в офиса. Събранието е законно,  има кворум и може да взима решения.

Дневният ред беше прочетен от Председателя, както следва:
[bookmark: _Hlk99698014]1. Отчет за дейността на НАФТСО от 01.01.2021 до 11.05.2022 г.
2. Доклад на Контролния съвет на НАФТСО за 2021 г.
3. Приемане на Годишен финансов отчет на НАФТСО за 2021 г. 
4. Разни
5. Кафе пауза
	6. Юбилейна сесия „20 години НАФТСО“:
· Доклад за дейността на НАФТСО от 2002 до 2022 година;
· Изказвания на гости и членове;
· Коктейл.
Дневният ред беше гласуван и приет единодушно с 31 гласа „ЗА“.
По първа точка от дневния ред: Отчет за дейността на НАФТСО от 01.01.2021 до 11.05.2022 г.
Председателят на събранието г-н Митев запозна присъстващите с Отчета. Отчетът Ви е изпратен на имейлите от Секретариата, Вие сте се запознали с него и затова аз само ще акцентирам на най-важните моменти от него, които Вие ще виждате и на презентацията на екрана.
Председателят попита има ли изказвания по отчета, като даде думата на желаещите да се изказват. 
След изказванията на членовете, председателят Александър Митев обобщи:
Уважаеми колеги, слушайки вашите изказвания разбирам, че всички сме на една струна, в което не съм се съмнявал. Смятам, че всеки един от нас трябва да се чувства посланик на НАФТСО. Така ще станем смислени, значими. Много Ви моля, тази година да сте по-активни и да обясним на хората, че има смисъл да се членува в нашата асоциация. Ако нашата представителност е голяма, това ще е в полза за нас и за бранша.
След като изказванията приключиха, Председателят предложи на ОС чрез гласуване да приеме Отчета за дейността на НАФТСО за периода от 01.01.2021 до 11.05.2022 г. 
След проведеното гласуване ОС с 31 гласа „ЗА“ единодушно прие отчета на УС на НАФТСО за дейността му през периода от 01.01.2021 до 11.05.2022 г.
По втора точка от дневния ред: Доклад на Контролния съвет на НАФТСО за 2021 г.
Председателят на събранието предостави думата на Председателя на Контролния съвет г-н Николай Керин за представяне на доклада.
[bookmark: _Hlk53582597]Николай Керин: Уважаеми членове на НАФТСО, това е докладът за изпълнението на бюджета за дейността на НАФТСО през 2021 г., виждате го на екрана. Той е изготвен от фирма „Актив Консулт-ТА“ ООД обслужваща счетоводството на асоциацията. Отчетът съдържа: Счетоводен баланс към 31.12.2021 г.; Отчет за проходите и разходите от нестопанска дейност за 2021 г. и Отчет за паричните потоци за 2021 г. Отчетът е изготвен съгласно изискванията на Закона за счетоводството и е заверен с подписи и печати от Управителя на фирма „Актив Консулт-ТА“ ООД и от Председателя на Управителния съвет на НАФТСО. 
Първичните финансови и счетоводни документи съответстват на изискванията за водене на счетоводството, обработвани са от фирма „Актив Консулт-ТА“ ООД и се съхраняват в офиса на сдружението.

Контролният съвет на НАФТСО препоръчва на Общото събрание да приеме Годишният финансов отчет за 2021 г., а Секретариата да го публикува в Търговския регистър. 
По трета точка от дневния ред: Приемане на Годишен финансов отчет на НАФТСО за 2021 г.
След проведения дебат по елементите на Годишния финансов отчет, ОС с 31 гласа „ЗА“ реши: Приема Годишния финансов отчет на НАФТСО за 2021 г. и възлага на Главния секретар да го внесе за публикуване в Търговския регистър.

[bookmark: _Hlk495919119]По четвърта точка от дневния ред: Разни
Председателят предостави думата на желаещите за изказвания и предложения. След изказванията и направените предложения от членовете, Председателя поради изчерпване на дневния ред закри събранието.
	

	 По пета точка от дневния ред:
	По 5-та точка от дневния ред: Председателят на събранието даде 30 минути почивка за Кафе-паузата.

	По шеста точка от дневния ред: Юбилейна сесия „20 години НАФТСО“:
	В присъствието на всички членове на НАФТСО и гостите на събитието Председателя на УС на НАФТСО Александър Митев даде думата на Главния секретар на НАФТСО Радослав Христов да представи гостите. Той съобщи, че в залата освен представителите на фирмите членове на НАФТСО, нашата покана за участие са уважили и много гости, като съобщи имената и институциите, които представляват. 
	След това председателя даде думата на члена на УС на НАФТСО г-жа Васка Пенкова да прочете Поздравителните адреси постъпили от гости и институциите в страната.
	
	ПОЗДРАВИТЕЛНИ АДРЕСИ ОТ:
1. Президент на Р. България - РУМЕН РАДЕВ
2. Председател на CoESS - ВИНЦ ВАН ЕС
3. Зам.-председател на Народното събрание - ЦОНЧО ГАНЕВ
4. Член на „Комисия по вътрешна сигурност и обществен ред“ в НС - МАНУИЛ МАНЕВ
5. Главен секретар на МВР - Главен комисар ПЕТЪР ТОДОРОВ
6. Директор на служба “Военна полиция” бригаден генерал ИВАЙЛО СОТИРОВ
7. Изпълнителен директор на ИА „Главна инспекция по труда“ - ЕЛЕНА АВРАМОВА
8. Председател на КРИБ - КИРИЛ ДОМУСЧИЕВ
9. Председател на БТПП - ЦВЕТАН СИМЕОНОВ
10. Изпълнителен директор на „Интендантско обслужване“ ЕАД - ЕМИЛ БОТОВ
11. Президент на GUSOD Турция МУРАТ КОСЕРЕЙСОГЛУ
12. Председател на „Комора на Република Северна Македонија за приватно обезбедување” - Верица Милеска Стефановска
13. Председател на УС на НАЛСИЧОД - БОЯН БОЯНОВ
14. Председател на УС на НБКОД - ТОТЮ РУСЕНОВ
15. Председател на УС на СФОС - АНГЕЛ ТЯНКОВ
	Радослав Христов поднесе подарък от името на НАФТСО на гостенките ни от Северна Македония Верица Стефановска и Саня Кереметчиева – икона на Светите равноапостоли Кирил и Методий, чието свято дело църквата почита на 11 май, и текст за делата им като книжовници и просветители на нашата азбука.
	
	Председателят на УС на НАФТСО, Александър Митев изнесе Доклад за дейността на НАФТСО от 2002 до 2022 година, който беше представен на 5 екрана в залата на PowerPoint с богат текстови и снимков материал. 
	Председателят предостави думата на желаещите за изказвания и предложения.
	
	Изказвания направиха следните гости и членове на асоциацията:
1. Член на „Комисия по вътрешна сигурност и обществен ред“ в НС - МАНУИЛ МАНЕВ
2. Главен секретар на МВР - Главен комисар ПЕТЪР ТОДОРОВ
3. Председател на „Комора на Република Северна Македонија за приватно обезбедување” - Верица Милеска Стефановска
4. Председател на УС на НАЛСИЧОД - БОЯН БОЯНОВ
5. Управител на “АС СКОРПИО” ООД и член на УС на НАФТСО - ВАСКА ПЕНКОВА
6. Управител на “ВИП СЕКЮРИТИ” ЕООД и Председател на УС на НАФТСО - АЛЕКСАНДЪР МИТЕВ
	
	След изказванията Александър Митев връчи Поздравителен адрес и плакет на НАФТСО на Управителя на „ТЕКРА“ ЕООД г-н Петър Полилеев, по случай 30-годишният юбилей на фирмата. 

	Александър Митев обяви краят на официалната част и покани всички на организирания във връзка с 20 годишнината на асоциацията Коктейл. Всички размениха в изключително приятна обстановка мнения и съображения по много въпроси касаещи частната охранителна дейност.




ПРЕДСЕДАТЕЛ: Александър Милчев Митев:                   .........................................



ПРОТОКОЛЧИК: Радослав Йорданов Христов:              ..........................................

